ไฟแนนซ์ทูเดย์
“ถ้าอยากที่จะเป็นคนฉลาด ต้องหัดเป็นผู้ฟังที่ดีเสียก่อน”
27 ก.พ. 2555

“ถ้าอยากที่จะเป็นคนฉลาด ต้องหัดเป็นผู้ฟังที่ดีเสียก่อน”
...เรื่องการเฝ้าระวังเป็นกรณีพิเศษที่คณะทำงานเฉพาะกิจเพื่อดำเนินมาตรการทางการเงินเกี่ยวกับการฟอกเงินต่อต้านการก่อการร้าย ( Financial Action Task Force on Money Laundering หรือ FATF)จับตาดูไทยนั้น ต้นกล้าซักถามผู้รู้ในตลาดทุนแล้วได้ความว่า ไม่น่าจะกระทบเงินทุนไหลเข้าและลงทุนในตลาดหุ้น




แต่จะกระเทือนกับบรรดาภาคธุรกิจส่งออกและนำเข้าที่อาจจะต้องมีการแสดงเอกสารเพิ่มเติม และชี้แจงรายละเอียดเกี่ยวกับลูกค้ามากขึ้น ซึ่งอาจต้องใช้เวลานานขึ้นบ้าง
...หลัง พ.ร.ก. 2 ฉบับ ไม่ขัดรัฐธรรมนูญแล้ว การเก็บค่าต๋ง 0.47% ของฐานเงินฝากจากแบงก์รัฐก็ต้องเดินหน้า คิดเป็นเงินสดก็ตกปีละ 1.5 หมื่นล้านบาท
...ผลที่เกิดขึ้นคือ ชาวบ้านที่เดือดร้อนอยู่แล้วยิ่งเดือดร้อนมากขึ้น เพราะเจอกระบวนการแช่แข็งเงินกู้ มีกระบวนการจับผิดทำให้เกิดการตีกลับคำขอกู้ของลูกค้าแบบยกเข่ง หรือไม่เจ้าหน้าที่ก็ไม่กล้าชงเรื่องเพราะกลัวจะซวยไปด้วย กลายเป็นว่างานนี้นอกจากเบอร์หนึ่งจะเดือดร้อนแล้ว ลูกค้าตาดำๆ ยังเดือดร้อนไปด้วย วิรุฬ เตชะไพบูลย์ รมช.คลัง ในฐานะที่กำกับธนาคารรัฐส่วนใหญ่ ช่วยดูแลเรื่องเร่งปล่อยกู้ช่วยเหลือประชาชนด้วย อย่าหลงประเด็น เน้นแต่เรื่องจะเด็ดหัวคนอย่างเดียว